User:Tshering Jamtsho/sandbox

ལེགས་བཤད། ཡོན་ཏན་དང་པོར་སློབ་དཀའ་ལ། ། ཤེས་བཞིན་མེད་ན་ཉམས་པ་སླ། ། ཆུ་ཐིགས་བསགས་པས་འགེངས་དཀའ་ཡང་། ། བོ་ན་ཅིག་ཅར་ཉིད་དུ་འཛད། །

ཀུན་དང་མཐུན་པ་རྩ་བ་ཡིན་མོད་ཀྱང་། ། མཐོང་ཚད་ལད་མོ་བྱས་ན་ཀླད་མེད་ཡིན། ། སྐད་རིགས་ཐམས་ཅད་ཤེས་ན་བཟང་མོད་ཀྱིས། ། རང་གི་ཕ་སྐད་བརྗེད་ན་ངོ་ཚ་ཡིན། །

དཀའ་སྤྱད་ཁུར་དུ་འཁྱེར་ནུས་ན། ། བྱ་བ་གང་ཡང་དཀའ་བ་མེད། ། ཆུ་ཡི་ནང་དུ་ཞུགས་པ་དེར། ། ཆར་གྱིས་ལྷག་པར་གནོད་མི་འགྱུར། །

སློབ་པའི་དུས་སུ་མ་གསན་ན། ། ཆུ་ཚགས་བཞིན་དུ་ཆུས་མི་བཀང་། ། བསླབས་རྗེས་ཡང་ཡང་མ་སྦྱངས་ན། ། རྨི་ལམ་བཞིན་དུ་ཁེ་ཕན་མེད། །

རང་མཚང་རང་གིས་བྲུས་ན་འཕྲོད་པ་ཡིན། ། རང་དཔེ་གཞན་ལ་སྦྱར་ན་ཤིན་ཏུ་འཕྲོད། ། གཞན་དཔེ་རང་ལ་སྦྱར་ན་ལྷག་པར་འཕྲོད།

མཁས་པ་སློབ་པའི་དུས་ན་སྡུག ། བདེ་བར་སྡོད་ལ་མཁས་མི་སྲིད། ། བདེ་བ་ཆུང་ལ་ཆགས་པ་དེ། ། ཆེན་པོའི་བདེ་བ་ཐོབ་མི་སྲིད། །

མི་གང་བརྗོད་བྱ་མ་ཡིན་པ། ། གཞན་གྱི་དྲུང་དུ་སུས་བརྗོད་པ། ། བདེན་ནམ་འོན་ཏེ་བརྫུན་ཀྱང་རུང་། ། མཁས་པས་དེ་ལ་བག་ཟོན་བྱ།

སྨྲས་ཤིང་བསྐུལ་བར་གྱུར་པ་ན། ། དུད་འགྲོ་ལ་ཡང་གོ་བ་སྐྱེ། ། མ་བསྐུལ་གཞན་གྱིས་མ་སྨྲས་པར། ། བསམ་པ་ཤེས་ན་མཁས་པ་ཡིན། ། བཤེས་ལ་མི་གུས་སྐྱེ་བོ་དེས། ། གཞུང་བརྒྱ་ཤེས་ཀྱང་དོན་མི་འགྲུབ། ། ཤིང་སྐམ་ལོ་བརྒྱ་ཆུར་འཕངས་ཀྱང་། ། ལོ་འདབ་སྐྱེ་བ་སྲིད་ན་མེད། ། ཧ་ཅང་བྱམས་པ་ཆེ་དྲགས་ན། ། ཐ་མར་འཁོན་པའི་རྒྱུ་རུ་འགྲོ། ། ཧ་ཅང་གཡོ་སྒྱུ་ཆེ་དྲགས་ན། ། ཐ་མར་རང་ཉིད་བརླག་པ་མང་། ། བརྩོན་པ་དག་དང་བྲལ་གྱུར་ན། ། དོན་ཆུང་ཡིན་ཡང་འགྲུབ་པར་དཀའ། ། བརྩོན་འགྲུས་ལྡན་ན་ཡོན་ཏན་ཀུན། ། རང་གི་ལག་ན་གནས་དང་མཚུངས། ། མ་བསླབས་ཁ་རོག་འདུག་པ་ལ། ། ལོ་བརྒྱ་སོང་ཡང་བཟང་སྐྱེད་མེད། ། མཁས་པའི་སྤྱོད་ཡུལ་ཐོབ་འདོད་ན། ། བརྩོན་པས་དཀའ་བ་དང་དུ་ལོངས། ། གང་ཞིག་ཉུང་ངུས་ཆོག་ཤེས་པ། ། དེ་ཡི་ལོངས་སྤྱོད་ཟད་མི་ཤེས། ། ཆོག་ཤེས་མེད་པར་ཚོལ་བ་ལ། ། སྡུག་བསྔལ་ཆར་བཞིན་རྒྱུན་དུ་འབབ། ། རང་སྐྱོན་མཁས་པ་རྣམས་ཀྱིས་ཀྱང་། ། སྐྱོན་དུ་གོ་བ་ཤིན་ཏུ་དཀའ། ། མང་པོས་བདག་ལ་དེ་སྒྲོགས་ན། ། སྐྱོན་ཅན་ཡིན་པར་རྗེས་སུ་དཔོག ། རང་གིས་ལེགས་པར་ཤེས་ན་ཡང་། ། བྱ་བ་ཐམས་ཅད་གྲོས་ཀྱིས་བསྒྲུབ། ། མི་གང་གྲོས་ལ་མི་དགའ་བ། ། འགྱོད་པ་རིན་གྱིས་ཉོ་བ་ཡིན། ། མི་གང་མཛའ་བ་མི་བསྟེན་པ། ། དེ་དང་འགྲོགས་པར་སུ་ཞིག་འཐམ། ། ནམ་མཁའི་གཞའ་ཚོན་མདོག་མཛེས་ཀྱང་། ། རྒྱན་དུ་རེ་ན་བླུན་པོ་འཁྲུལ། ། བདག་ཉིད་གང་ལ་མི་དགའ་བ། ། གཞན་ལ་ཀུན་ཏུ་དེ་མི་བྱ། ། གཞན་གྱིས་ཅུང་ཟད་གཙེས་པའི་ཚེ། ། རང་ལ་བསམ་པ་ཅི་བྱུང་སོམས། ། གཞན་ལ་ལྟ་བའི་མིག་ཡོད་ཀྱང་། ། རང་ལ་བལྟ་ན་མེ་ལོང་དགོས། ། རང་བློ་ནང་དུ་མ་བསྡུས་ན། ། རང་སྐྱོན་རང་གིས་མཐོང་བར་དཀའ། ། འགྲོ་ཚོད་སྡོད་ཚོད་བཤད་ཚོད་བྱེད་ཚོད་དང་། ། སྐྱིད་པོའི་བྱེད་ཚོད་སྡུག་པོའི་ཁུར་ཚོད་དང་། ། ཞིམ་པོའི་ཟ་ཚོད་འཇམ་པོའི་གྱོན་ཚོད་དང་། ། མི་ལ་ཚང་ན་མཁས་པའི་ཡང་རྩེ་ཡིན། ། ཟས་དང་སྨན་གྱི་ཚོད་བཞིན་དུ། ། བྱ་བ་གང་དང་ཅི་ལ་ཡང་། ། དུས་དང་བསྟུན་པའི་ཚོད་ཤེས་ན། ། རྒུད་པ་ཆེན་པོས་མནར་མི་འགྱུར། ། རང་ལ་བློ་གྲོས་མི་ལྡན་ན། ། བློ་ཆེན་གཞན་ལ་ལེགས་པར་འདྲི། ། ལག་པས་དགྲ་བོ་མི་གསོད་ན། ། མཚོན་ཆ་ལེན་པར་མི་བྱེད་དམ། ། ཡོན་ཏན་ཆུང་རྣམས་ང་རྒྱལ་ཆེ། ། ཡོན་ཏན་མཆོག་ལྡན་ཁེངས་པ་བྲལ། ། སྙེ་མ་ལོང་བ་མགོ་འཕང་མཐོ། ། འབྲས་བཟང་སྨིན་པ་དུད་དེ་གནས། ། ཧ་ཅང་འདོད་ལ་བརྐམ་པ་ཡིས། ། སྐྱེ་བོ་མྱུར་དུ་བརླག་པར་འགྱུར། ། མཆིལ་པའི་ཤ་ལ་ཆགས་པ་ཡིས། ། ཉ་རྣམས་དེ་མ་ཐག་ཏུ་བསད། ལེགས་པར་བརྟགས་ནས་བྱེད་པ་ལ། ། བྱ་བ་ཉམས་པ་ག་ལ་སྲིད། ། མིག་ལྡན་བརྟགས་ནས་འགྲོ་བ་ན། ། གཡང་སར་གོམ་པ་འདོར་རམ་ཅི། ཆུང་མ་ངན་དང་མཛའ་བོ་ངན། ། རྒྱལ་པོ་ངན་པ་སུ་ཞིག་བསྟེན། ། གཅན་གཟན་གདུག་པའི་ནགས་ཁྲོད་དུ། ། སེམས་ཤེས་རྟག་ཏུ་སྡོད་དམ་ཅི། ། ངན་པ་ཐོག་མར་ཚིག་གིས་འདྲིད། ། བག་ཕེབས་གྱུར་ན་ཕྱི་ནས་བསླུ། ཉ་པ་ཟས་ཀྱིས་ཁ་བྲིད་ནས། ཉ་རྣམས་གསོད་པར་བྱེད་ལ་ལྟོས། གཅིག་ལ་ཕན་པ་འགྱུར་བ་ཡི། ། བྱ་བ་གཞན་ལ་གནོད་པ་སྲིད། ། ཟླ་བ་ཤར་ན་ཀུ་མུ་ད། ། ཁ་འབྱེད་འགྱུར་གྱི་པད་མ་ཟུམ། ། ངན་པ་རྣམས་ལ་རྟེན་བཅས་ན། ། ངན་པའི་ཤན་གྱིས་རང་ལ་གནོད། ། ཡུར་བའི་ཆུ་ལ་བརྟེན་པ་ཡི། ། ཉ་རྣམས་ཞིང་ལ་འགྲེམས་ལ་ལྟོས། ། རྟག་ཏུ་གཞན་དོན་མི་སེམས་པ། ། དེ་ཡི་སྤྱོད་པ་ཕྱུགས་དང་མཚུངས། ། བཟའ་བཏུང་འབའ་ཞིག་དུད་འགྲོས་ཀྱང་། ། བསྒྲུབ་པར་ནུས་པ་མ་ཡིན་ནམ། ། ཕན་དང་མི་ཕན་མི་དཔྱོད་ཅིང་། ། བློ་དང་ཐོས་པ་མི་སྒྲུབ་པར། ། ལྟོ་འགྲངས་འབའ་ཞིག་དོན་གཉེར་བ། ། སྤུ་མེད་པ་ཡི་ཕག་པ་ཡིན། ། འཁྱོག་པའི་ཤིང་དེ་བསྲངས་ན་ཡང་། ། རླན་དང་ཕྲད་ཚེ་ཡ་ཡོར་འགྱུར། ། རང་བཞིན་ངན་པ་བཅོས་ན་ཡང་། ། རྐྱེན་དང་ཕྲད་ཚེ་རང་མཚང་སྟོན། ། ཤིང་ལ་ལན་ཅིག་སྦྲུལ་གནས་དེ། ། ཕྱིས་ཀྱང་མཐོང་ཚེ་འཇིགས་པ་ལྟར། ། རྐུ་དང་རྫུན་ལ་གཅིག་ཞུགས་པའི། ། མི་དེར་རྟག་ཏུ་དོགས་པ་སྐྱེ། མདེའུ་མེད་པའི་མདའ་འཕེན་པ། ། དགྲ་བོ་སྤྱན་འདྲེན་ཕོ་ཉ་ཡིན། ། དགྲ་བོ་འཇོམས་པའི་མཐུ་མེད་ན། ། དོན་མེད་དཔའ་སྐད་ཅི་ལ་སྨྲ། ། བློ་གྲོས་རྩལ་དང་མི་ལྡན་ན། ། གོ་ས་མཐོ་ཡང་ཁྲེལ་བའི་གཞི། ། ཤིང་ལས་བྱས་པའི་སེང་གེ་དེ། ། འཇིགས་འཇིགས་འདྲ་ཡང་སྙིང་པོ་མེད། ། བློན་དང་འབངས་ཀྱིས་མ་བཀུར་ན། ། རྒྱལ་པོ་ཆེན་པོ་ཇི་ལྟར་གནས། ། གདུང་མ་ཀ་བས་མ་བཏེགས་ན། ། རྒྱལ་པོའི་ཕོ་བྲང་གང་ལས་བྱུང་། ། ཁ་བཤད་མང་ངམ་ཉུང་ཡང་རུང་། ། དགོས་དོན་ལག་ཏུ་བླངས་ན་གོ ། ཆུ་ཞེང་ཆེ་ཆུང་ཅི་འདྲ་ཡང་། ། ཟབ་དང་མི་ཟབ་བརྒལ་ན་ཤེས། ། རྟག་གུས་བརྩོན་པ་མ་བཏང་ན། ། མི་འགྲུབ་བྱ་བ་ཅི་ཡང་མེད། ། ཆུ་ཐིགས་རྟག་ཏུ་འབབ་པ་ཡིས། ། བྲག་གི་རི་བོ་འབིགས་ལ་ལྟོས། ། བློ་དང་རྩོལ་བ་ཞན་པའི་མིས། ། ཕུན་ཚོགས་ཐོབ་ཀྱང་མོད་ལ་འགྲིབ། ། རྫིང་ཆུ་ལྟག་ཆུ་ཆད་པ་དེ། གང་ཡང་མྱུར་དུ་སྐམ་པར་འགྱུར། ། ནོར་མེད་མཆོར་དང་ཁ་ཞིམ་འདོད། གཞུང་ལུགས་མ་སྦྱངས་མཁས་ཁུར་འཛིན། ། ཆུ་རྐྱལ་མི་ཤེས་མཚོ་བརྒལ་བ། ། བསམ་བཞིན་རང་སྡུག་ཉོས་པ་ཡིན། ། དེ་བས་དགྲ་ལས་རྒྱལ་འདོད་ན། ། ཡོན་ཏན་བསྒྲུབ་ལ་འབད་པར་བྱ། ། ཆུ་བོ་ཆེ་ལ་བརྒལ་བའི་ཐབས། ། ཐང་ནས་གྲུ་གཟིངས་འཆོས་པ་ཡིན། ། ཉམ་ཆུང་སྟེང་དུ་དཔའ་ཐལ་ན། ། ཉམ་ངའི་གཡང་དུ་ལྷུང་འགྱུར་ཏེ། ། ཆུ་ལ་རྐྱལ་གྱིས་དྲེགས་པའི་ཉ། ། སྐེམ་ལ་ཡར་ན་འཆི་བར་འགྱུར། ། ཁེངས་དྲེགས་གདུག་རྩུབ་ཆེ་བ་ཡི། ། དཔོན་ལ་སུ་ཡང་བརྟེན་མི་སྤྲོོ། ། ཤིན་ཏུ་འཁྲུགས་པའི་རྦ་ཀློང་དུ། ། ཉ་ལ་སོགས་ཀྱང་སྡོད་མི་བྱེད། ། ངན་པར་ཅི་ཙམ་ཕན་བཏགས་ཀྱང་། ། ལན་དུ་ཕན་པའི་རེ་བ་མེད། ། ཤིང་གིས་རྟག་ཏུ་མེ་གསོས་ཀྱང་། ། མེ་ཡིས་དེ་ཉིད་ཐལ་བར་བྱེད། ། གཞན་གྱི་སྐྱོན་ཡོན་མཐོང་སླ་ཡང་། ། རང་གི་སྤྱོད་ཚུལ་མཐོང་བར་དཀའ། ། མཚོ་ནང་ནམ་མཁའི་ཟླ་སྐར་ཀུན། ། གསལ་ཡང་རང་གི་གཏིང་མི་མཐོང་། ། ལྷན་སྐྱེས་ཡོན་ཏན་མེད་གྱུར་ན། ། ཕྱི་ཚུལ་བཅོས་པ་ཅི་ལ་ཕན། ། ཡལ་འདབ་མེད་པའི་ཤིང་སྐམ་དེར། ། ཅོད་པན་བཏགས་ཀྱང་ག་ལ་མཛེས། ། ཤེས་རབ་རྒྱ་ཆེར་འཕེལ་བའི་སྒོ། ། ཐོས་པ་ཡིན་པ་དེ་ཡི་ཕྱིར། ། འབད་དེ་ཐོས་པ་མི་འཚོལ་བར། ། མནོག་ཆུང་བྱ་བ་ཅི་ཞིག་བྱ། ། ཙ་རིའི་གནས་སྐོར་བྱེད་པ་མིང་གི་དོན། ། ཚ་གྲང་དཀའ་ཐུབ་བྱེད་པ་ལྟོ་ཡི་དོན། ། ཛ་ཡའི་གསུང་རབ་ཀློག་པ་ཡོན་གྱི་དོན། ། ཝ་ལེར་བསམ་ན་ཐམས་ཅད་ནོར་གྱི་དོན། ། དོན་བདེན་པའི་ཚིག་དང་མ་འབྲེལ་ན། ། གླུ་གྲེ་འགྱུར་སྙན་ཡང་པི་ཝང་ཡིན། ། ཆོས་མཐུན་པའི་དཔེ་ཡིས་མ་མཚོན་པ། ། ཚིག་སྡེབ་སྦྱོར་མཁས་ཀྱང་སྒྲ་སྙན་ཡིན། ། ཆོས་ལག་ལེན་རྒྱུད་ལ་མི་འགེལ་ན། ། ངས་ཤེས་སོ་ཟེར་ཡང་མགོ་བསྐོར་ཡིན།། དོན་སྙན་བརྒྱུད་ཀྱི་གདམས་པ་མ་བསྒོམས་ན། ། གནས་རི་ཁྲོད་བཟུང་ཡང་རང་སྡུག་ཡིན། ། ཚེར་མའི་ཤིང་ལ་བརྟེན་བྱས་ན། ། གནད་དུ་ཟུག་པའི་སྡུག་བསྔལ་སྐྱེ།། སྐྱེ་བོ་ངན་ལ་བརྟེན་བྱས་ཀྱང་། ། ཕྱི་ཕྱིར་སྡུག་བསྔལ་འབའ་ཞིག་བསྐྱེད། ། སྐྱིད་པོ་ཚོད་མ་ཐིག་ན་ཐ་མ་སྡུག། ། འོ་ཟངས་ཁ་ལེབ་བརྒྱབ་ན་འཕོ་འདོད་ཡིན། ། རྒུད་ཀྱང་རང་ཉིད་བཟང་ན་སྐྱིད་དེ་འོང་། ། ཟླ་བ་མར་ངོའི་རྗེས་ན་ཡར་ངོ་ཡོད། ། ཉིན་རེ་ཟས་ཀྱང་མི་དྲན་བརྩོན་འགྲུས་རྩོམ། ། ཞུགས་མ་ཐག་ནས་མཁས་པའི་གོ་འཕང་འདོད། ། ཞག་གསུམ་ལོན་ཚེ་རྗེས་མེད་གཡེང་བས་ཁྱེར། ། དེ་འདྲ་དེ་ལ་ཅི་ཡང་མི་ཡོང་བས། ། བརྩོན་པ་ཆུ་བོའིརྒྱུན་བཞིན་སྟེན་ཅིག་ཨང་། ། གཞུང་ཚིག་མང་དུ་བཟུང་སྟེ་བསྐྱར་ན་ཡང་། ། དོན་ལ་མི་སེམས་རིམ་གྲོའི་ཆོས་ཀློག་དང་། ། ནེ་ཙོའི་འདོན་པ་ལྟ་བུའི་བརྒྱ་ཚར་གྱིས། ། བརྗོད་བྱའི་གནད་ལ་སྒྲོ་འདོགས་མི་ཆོད་པས། ། དོན་ལ་བརྟག་དཔྱད་ཞིབ་མོ་གྱིས་ཤིག་ཨང་།། དོན་གྱི་རྒན་པོ་ཚིག་གི་འཁར་བ་ལ། ། བརྟེན་ཕྱིར་གཞུང་ཚིག་བློར་འཛིན་མི་བྱེད་པར། ། དཔེ་ཀློག་ཙམ་དང་ངག་སྒྲོས་ཐན་ཐུན་གྱིས། ། ཉིན་རེ་འགྲོ་ཐབས་དེས་ཀྱང་མི་ཕན་པས། ། དཔེ་འཛིན་སྐྱོར་སྦྱང་ཡུན་དུ་གྱིས་ཤིག་ཨང་།། སྡིག་ཅན་ཡིན་ཞེས་རྭ་ཅན་མི་འབྱུང་གིས། ། གཅེས་ཤིང་ཕན་པའི་ཟོལ་གྱིས་འཛུམ་བསྟན་ནས། ། རྩེ་དགོད་གཡེང་བའི་གྲོགས་བྱེད་བག་མེད་ཀྱི། ། ལས་ལ་སྦྱོར་དེ་སྡིག་པའི་གྲོགས་ཡིན་པས། ། འགོ་བའི་ནད་བཞིན་རིང་དུ་སྤོངས་ཤིག་ཨང་། ལས་ཀྱི་བསྡུས་པའི་ཕ་ཡུལ་ཉེ་དུ་ཀུན། ། བཞག་སྟེ་རྒྱང་རིང་ཡུལ་དུ་སོང་ན་ཡང་། ། རྒྱུས་མེད་ཡུལ་ནས་དོན་མེད་འཛའ་བཤེས་སོགས། ། བསྡུས་ཏེ་རྣམ་གཡེང་བྱེད་པ་སྨྱོན་པ་ཡིན། ། འོངས་དོན་ཐོས་བསམ་ལས་ལ་སྒྲིམས་ཤིག་ཨང་། ། དགའ་བར་མཐོང་ཚེ་དྲུང་དུ་འདུད་བྱེད་ཅིང་། ། སྡུག་པར་མཐོང་ཚེ་རྒྱང་ནས་ཡིབ་བྱེད་པ། ། ཕལ་བའི་སྐྱེ་བོ་ཀུན་གྱི་ཆོས་ཉིད་འདི། ། སྔ་མོའི་དུས་ནས་ཁོ་བོས་ཤེས་པ་ལགས། ། དེ་ཕྱིར་དཔྱད་ནས་བསམ་བློ་གཏོང་བ་གཅེས། ། སྐྱིད་པོ་ཚོད་མ་ཐིག་ན་ཐ་མ་སྡུག ། འོ་ཟངས་ཁ་ལེབ་བརྒྱབ་ན་འཕོ་འདོད་ཡིན། ། རྒུད་ཀྱང་རང་ཉིད་བཟང་ན་སྐྱིད་དེ་འོང༌། ། ཟླ་བ་མར་ངོའི་རྗེས་ན་ཡར་ངོ་ཡོད། ། ཉིན་རེ་ཟས་ཀྱང་མི་དྲན་བརྩོན་འགྲུས་རྩོམ། ། ཞུགས་མ་ཐག་ནས་མཁས་པའི་གོ་འཕང་འདོད། ། ཞག་གསུམ་ལོན་ཚེ་རྗེས་མེད་གཡེང་བས་ཁྱེར། ། དེ་འདྲ་དེ་ལ་ཅི་ཡང་མི་ཡོང་བས། ། བརྩོན་པ་ཆུ་བོའིརྒྱུན་བཞིན་སྟེན་ཅིག་ཨང་། ། གཞུང་ཚིག་མང་དུ་བཟུང་སྟེ་བསྐྱར་ན་ཡང་། ། དོན་ལ་མི་སེམས་རིམ་གྲོའི་ཆོས་ཀློག་དང་། ། ནེ་ཙོའི་འདོན་པ་ལྟ་བུའི་བརྒྱ་ཚར་གྱིས། ། བརྗོད་བྱའི་གནད་ལ་སྒྲོ་འདོགས་མི་ཆོད་པས། ། དོན་ལ་བརྟག་དཔྱད་ཞིབ་མོ་གྱིས་ཤིག་ཨང་།། དོན་གྱི་རྒན་པོ་ཚིག་གི་འཁར་བ་ལ། ། བརྟེན་ཕྱིར་གཞུང་ཚིག་བློར་འཛིན་མི་བྱེད་པར། ། དཔེ་ཀློག་ཙམ་དང་ངག་སྒྲོས་ཐན་ཐུན་གྱིས། ། ཉིན་རེ་འགྲོ་ཐབས་དེས་ཀྱང་མི་ཕན་པས། ། དཔེ་འཛིན་སྐྱོར་སྦྱང་ཡུན་དུ་གྱིས་ཤིག་ཨང་།། སྡིག་ཅན་ཡིན་ཞེས་རྭ་ཅན་མི་འབྱུང་གིས། ། གཅེས་ཤིང་ཕན་པའི་ཟོལ་གྱིས་འཛུམ་བསྟན་ནས། ། རྩེ་དགོད་གཡེང་བའི་གྲོགས་བྱེད་བག་མེད་ཀྱི། ། ལས་ལ་སྦྱོར་དེ་སྡིག་པའི་གྲོགས་ཡིན་པས། ། འགོ་བའི་ནད་བཞིན་རིང་དུ་སྤོངས་ཤིག་ཨང་། ལས་ཀྱི་བསྡུས་པའི་ཕ་ཡུལ་ཉེ་དུ་ཀུན། ། བཞག་སྟེ་རྒྱང་རིང་ཡུལ་དུ་སོང་ན་ཡང་། ། རྒྱུས་མེད་ཡུལ་ནས་དོན་མེད་འཛའ་བཤེས་སོགས། ། བསྡུས་ཏེ་རྣམ་གཡེང་བྱེད་པ་སྨྱོན་པ་ཡིན། ། འོངས་དོན་ཐོས་བསམ་ལས་ལ་སྒྲིམས་ཤིག་ཨང་། ། དགའ་བར་མཐོང་ཚེ་དྲུང་དུ་འདུད་བྱེད་ཅིང་། ། སྡུག་པར་མཐོང་ཚེ་རྒྱང་ནས་ཡིབ་བྱེད་པ། ། ཕལ་བའི་སྐྱེ་བོ་ཀུན་གྱི་ཆོས་ཉིད་འདི། ། སྔ་མོའི་དུས་ནས་ཁོ་བོས་ཤེས་པ་ལགས། ། དེ་ཕྱིར་དཔྱད་ནས་བསམ་བློ་གཏོང་བ་གཅེས། ། སྐྱིད་པོ་ཚོད་མ་ཐིག་ན་ཐ་མ་སྡུག ། འོ་ཟངས་ཁ་ལེབ་བརྒྱབ་ན་འཕོ་འདོད་ཡིན། ། རྒུད་ཀྱང་རང་ཉིད་བཟང་ན་སྐྱིད་དེ་འོང༌། ། ཟླ་བ་མར་ངོའི་རྗེས་ན་ཡར་ངོ་ཡོང་། །